b'\n_START_ARTICLE_\nAdler\n_START_PARAGRAPH_\nAdler on entinen saksalainen kulkuneuvojen valmistaja. Yhti\xc3\xb6 liitettiin vuonna 1958 Grundig-yhti\xc3\xb6\xc3\xb6n.\n_START_SECTION_\nMoottoripy\xc3\xb6r\xc3\xa4t\n_START_PARAGRAPH_\nAdler valmisti moottoripy\xc3\xb6ri\xc3\xa4 ensin lyhyen ajan vuodesta 1902, mutta jonka j\xc3\xa4lkeen keskittyi enimm\xc3\xa4kseen autojen ja polkupy\xc3\xb6rien valmistukseen. Adler aloitti moottoripy\xc3\xb6rien uudelleen valmistuksen vuonna 1949. Kaksisylinterinen ja kaksitahtinen M250-katupy\xc3\xb6r\xc3\xa4 oli yhti\xc3\xb6n tunnetuin malli ja sen valmistus aloitettiin vuonna 1953. Adlerit menestyiv\xc3\xa4t rata- ja endurok\xc3\xa4yt\xc3\xb6ss\xc3\xa4, mutta py\xc3\xb6rien myynti alkoikin hiipua. Yhti\xc3\xb6 liitettiin vuonna 1958 osaksi Grundig-yhti\xc3\xb6t\xc3\xa4, jonka my\xc3\xb6t\xc3\xa4 moottoripy\xc3\xb6rien valmistus loppui ja yhti\xc3\xb6 keskittyi kirjoituskoneiden valmistukseen.\n_START_SECTION_\nAutot\n_START_PARAGRAPH_\nAdler valmisti ensimm\xc3\xa4iset autonsa ranskalaisen De Dionin lisenssill\xc3\xa4 vuonna 1899, mutta luopui lisenssivalmistuksesta vuonna 1904 ja suunnitteli automallinsa jatkossa itse. Tunnetuin Adlerin mallisarja oli vuodesta 1932 valmistettu etuvetoinen Trumph. Vuonna 1934 sen rinnalle esiteltiin pienemm\xc3\xa4ll\xc3\xa4 moottorilla varustettu Trumph Junior. Suuren suosion saavuttaneesta Trumph Juniorista valmistettiin my\xc3\xb6s kaksipaikkaista urheilumallia Trumph Junior Sport, jota n\xc3\xa4htiin Suomessakin El\xc3\xa4intarhan ajoissa._NEWLINE_Korpivaara Oy aloitti Adler-autojen tuonnin Suomeen vuonna 1936, mutta se tyrehtyi toisen maailmansodan puhjettua.'